**ביילי** (נולדה בשם **פמלה רוז מרטינז**; באנגלית: **Pamela Rose Martinez**; נולדה ב-15 ביוני 1989) היא מתאבקת אמריקאית, המופיעה בארגון ההיאבקות WWE, בתוכנית סמאקדאון, שבה היא אלופת הנשים של ה-WWE הנוכחית.

תחילת קריירת ההיאבקות
---------------------

מרטינז נכחה במופעי היאבקות של ארגון מקומי בצפון קליפורניה בשם Big Time Wrestling מאז שהייתה בת 11. את הקריירה החלה בגיל 18 בחודש אפריל של שנת 2008 כשהיא מתאמנת בארגון זה תחת השגחתו של המאמן ג'ייסון סטיילס. את קרב הבכורה הרשמי שלה ערכה חמישה חודשים לאחר מכן. בזירות של הארגונים העצמאיים התאבקה מרטינז בשם דווינה רוז. רוז התאבקה בארגון המקומי בין השנים 2008 ל-2012. בשנה האחרונה שלה היא הרחיבה את אופקיה כאשר היא מתאבקת במופעי היאבקות של ארגונים אחרים כמו NWA Championship Wrestling מהוליווד ו-Shine Wrestling שידוע בתור ארגון המיועד למתאבקות בלבד.

את המנטורית שלה, סרינה דיב, פגשה רוז באוקטובר 2010 כאשר הם התאבקו ביחד בקרב זוגות. שנה לאחר מכן רוז ערכה את הופעת הבכורה שלה בארגון המשמש כארגון "אחות" של Shine (שגם הוא מיועד למתאבקות בלבד), בשם Shimmer Women Athletes, כאשר היא מתערבת בעלילת הריב של סרינה נגד פורטיה פרז וניקול מת'יוז. לאחר שהנחילו לה ארבעה הפסדים, את ניצחון הבכורה שלה בארגון השיגה כאשר היא מאחדת כוחות עם מיה יים לקרב זוגות נגד מלאני קרוז ומנה ליברה. את ניצחון היחידים שלה שיגה מעט לאחר מכן בקרב משולש נגד צ'רי בומב וריה אוריילי.

קריירת היאבקות מקצועית
----------------------

### WWE

### NXT‏ (2012–2016)

בדצמבר 2012 דווח שמרטינז חתמה על חוזה עם ה-WWE. לקראת סוף חודש ינואר 2013 מרטינז ערכה את קרב הבכורה שלה במחלקת הפיתוח של הארגון, במופע של NXT, כשהיא מתאבקת עם מסכה. היא אימצה את השם "ביילי" כשם הזירה החדש שלה ואת קרב הבכורה שלה שהועבר בטלוויזיה הפסידה לפייג' ב-20 במרץ בפרק של NXT. ב-12 ביוני הפסידה בסיבוב הראשון להכתרת אלופת NXT הראשונה לאלישה פוקס. ב-21 באוגוסט הפסידה לאלופת הדיוות, AJ לי בקרב על התואר.

ביילי השיגה את ניצחון הבכורה שלה בזירה בקרב זוגות עם שארלוט נגד אלישה פוקס ואוקסנה ב-4 בדצמבר. לאחר מסע שכנועים של קבוצת ה-BFF's (שכללה את סשה בנקס וסאמר ראי) שניסתה לשכנע את ביילי להצטרף אליהם, אך ללא הצלחה, וב-13 בנובמבר שארלוט תקפה את ביילי בקרב שלהן נגד ה-BFF's, מה שגרם לה ישירות להצטרף לקבוצה במקומה. כתוצאה מכך ביילי גייסה את נטליה להצטרף אליה לקרבות זוגות ויחידים נגדן. ב-1 במאי 2014 ביילי כשלה בניסיונותיה להעפיל לטורניר אליפות הנשים של NXT כאשר היא מפסידה בסיבוב הראשון לסשה בנקס. לאחר שהצמידה את שארלוט בקרב זוגות, ביילי ניצחה את סשה כדי להפוך לטוענת לכתר אך לא הצליחה לנצח את אותה שארלוט, שהייתה אלופת הנשים, בשני מקרים, גם באירוע NXT TakeOver: Fatal 4-Way וגם בקרב החוזר שנערך ב-2 באוקטובר. באמצע אוקטובר לאחר שנוצחה על ידי בנקס, ביילי הותקפה על ידי חברתה לשעבר בקי לינץ', כשהיא מאחדת כוחות עם בנקס, מה שגרם לביילי לפנות ליריבתה לשעבר, שארלוט, לעזור לה נגד אותן בנקס ולינץ' בריב שנוצר ביניהן במהלך השבועות הבאים. ב-27 בנובמבר בפרק של NXT, בנקס ולינץ' תקפו את ביילי אשר נפצעה כחלק מהעלילה, היא חזרה למסך ב-21 בינואר 2015 כשהיא מגיעה להציל את שארלוט מתקיפה של אותן השתיים, אף פוגעת בטעות באותה שארלוט. שלושה שבועות לאחר מכן באירוע NXT TakeOver: Rival, ביילי התחרתה בקרב מרובע על אליפות הנשים, אך גם כאן לא צלחה בניסיונותיה להשיג את התואר.

אסקה וביילי לאחר הקרב באירוע NXT TakeOver: Dallas
בחודש מרץ ביילי פתחה בעלילה אחרת נגד המתאבקת אמה לאחר שמתחה ביקורת על ההתנהגות הנחמדה שלה וטענה שאותה התנהגות מנעה ממנה להצליח לזכות באליפות הנשים של הארגון. מעשה זה הוביל לקרב בין השתיים ב-1 באפריל בפרק של NXT כאשר ביילי יצאה עם ידה על העליונה. בסוף החודש ביילי נוצחה על ידי דנה ברוק לאחר הסחת דעת של אותה אמה. ביילי השיגה את הנקמה שלה שבוע מאוחר יותר לאחר שתקפה אותה בסיום הקרב שלה נגד שארלוט שנגמר בהפסד. באירוע NXT TakeOver: Unstoppable, שנערך ב-20 במאי ביילי ושארלוט ניצחו את אמה ודנה ברוק. שבוע לאחר מכן אמה ניצחה את ביילי, ובסיום הקרב אמה ודנה ברוק תקפו את ביילי ושארלוט. לאחר שלקחה פסק זמן קצר מהופעותיה על המסך עקב פציעה של שבר ביד, ב-22 ביולי היא ניצחה את אמה וכיוונה את עיניה אל עבר אליפות הנשים של NXT.

בחודש אוגוסט רשמה ביילי ניצחונות על שארלוט ובקי לינץ' מה שמבטיח לה קרב על התואר באירוע NXT TakeOver: Brooklyn. באותו אירוע התאבקה נגד האלופה סשה בנקס וניצחה אותה, מה שגרם לה להפוך לאלופת הנשים בפעם הראשונה. לאחר הקרב היא חגגה עם אותה בנקס, לינץ' ושארלוט. מייסד התוכנית NXT, טריפל H, התרשם מאוד מהקרב שנחשב לאחד הקרבות הטובים ביותר בהיסטוריה של קרבות הנשים, והציע לשתיים להתאבק בקרב חוזר על האליפות באירוע NXT TakeOver: Respect בקרב איש הברזל במשך 30 דקות הראשון מסוגו בתולדות ה-WWE בתחום היאבקות הנשים. באותו הקרב סשה בנקס הפגינה חוסר רחמים כלפי ביילי, דבר שלא עזר לה, משום שביילי ניצחה ושמרה על האליפות בתוצאה 2–3 בהכרעות, כאשר ההכרעה האחרונה נקבעה שלוש שניות לפני תום הקרב. במסע הגנותיה על התואר פגשה מועמדות כמו אלכסה בליס, איווה מארי, ניה ג'קס וכרמלה.

ב-16 במרץ ביילי ואסקה ניצחו קרב זוגות ובסיום הקרב המנהל של התוכנית, ויליאם ריגל, הודיע שביילי תגן על התואר נגד אותה אסקה ב-1 באפריל באירוע NXT TakeOver: Dallas, לאחר רבע שעה של קרב, ביילי הפסידה את התואר לאסקה כתוצאה מהכנעה, מה שסיים תקופה של 223 ימים כאלופה. לאחר שנעדרה מפעילות בזירה, ביילי חזרה ב-18 במרץ כאשר היא נענת לאתגר של ניה ג'קס, אך מפסידה. כחלק מעלילת הפציעה של ביילי, היא הוחלפה על ידי ג'קס בקרב על התואר נגד אסקה באירוע NXT TakeOver: The End. ביילי חזרה ב-22 ביוני, כשהיא מנצחת את דאונה פוראזו. חודש לאחר מכן ביילי ביקשה מהמנהל ריגל את הקרב החוזר המגיע לה על האליפות נגד אסקה באירוע NXT TakeOver: Brooklyn II. באירוע עצמו ביילי כשלה בניסיונה להשיב לעצמה את התואר, קרב זה נחשב לה כקרב האחרון שלה ב-NXT.

### אלופת הנשים של Raw‏ (2016–2017)

ב-24 ביולי באירוע באטלגראונד, ביילי ערכה את הופעת הבכורה שלה ברוסטר הראשי ובזירה כחלק מהשותפה המסתורית של חברתה סשה בנקס נגד פלייר ודנה ברוק. ב-22 באוגוסט בפרק של התוכנית *Raw*, ביילי הוצגה כמתאבקת החדשה של התוכנית על ידי המנהל מיק פולי, כאשר היא מתעמתת עם אלופת הנשים של התוכנית, שארלוט, שמסרבת בכל תוקף וזורקת למערכה את החניכה שלה, דנה ברוק, לקרב במקומה, שאותה ביילי ניצחה. באירוע התנגשות של אלופים ביילי לא הצליחה לזכות בתואר לאחר קרב משולש נגד שארלוט וסשה בנקס. מכאן ואילך היא התעמתה עם דנה ברוק. ברוק ניצחה אותה בתוכנית של ה-10 באוקטובר, אך ביילי הצליחה לנצח אותה שבוע מאוחר יותר. ב-24 באוקטובר ברוק תקפה את ביילי לאחר קרב הורדת ידיים, מה שהוביל לקרב ביניהן באירוע "גיהנום בכלוב", קרב שאותו ביילי יצאה עם ידה על העליונה.

ב-31 באוקטובר ביילי הוצגה כחלק מהנבחרת של Raw נגד סמאקדאון באירוע סדרת ההישרדות, ובאותו הקרב נשארה אחרונה בזירה ביחד עם שארלוט ולאחר הקרב שאותו ביילי ניצחה בעבור Raw לאחר שהצמידה את בקי לינץ', תקפה שארלוט את ביילי. ב-2 בינואר 2017 ביילי ניצחה את ניה ג'קס כדי להיות הטוענת לכתר ואיתגרה את שארלוט לקרב על התואר ברויאל ראמבל, אך לא הצליחה לזכות בו. היא השיגה את הקרב החוזר שלה לאחר שניצחה בקרב שלוש על שלוש עם סזארו ושיימוס את שארלוט, לוק גאלוס וקרל אנדרסון כשהיא בעצמה מצמידה את אותה שארלוט. שבועיים לאחר מכן בפרק של התוכנית *Raw*, ביילי זכתה בתואר והפכה בפעם הראשונה לאלופת הנשים של Raw לאחר עזרה קטנה מחברתה סשה בנקס אשר תקפה את שארלוט עם הקביים שלה במכה בבטנה של האלופה באמצע מהלך ההכנעה שלה. באירוע פאסטליין, ביילי שמרה את התואר שלה נגד פלייר, כך שזהו היה ההפסד הראשון של פלייר באירוע שלם וצפה. ברסלמניה 33, בפעם הראשונה שביילי הופיעה במסגרת אירוע הרסלמניה, היא שמרה על תוארה מול שארלוט פלייר, סשה בנקסוניה ג'קס בקרב הדחות מרובע. באירוע פייבאק, שנערך ב-30 באפריל, ביילי הפסידה לבליס בקרב על התואר, מה שסיים את תקופת כהונתה לאחר 76 ימים. ב-4 ביוני במסגרת האירוע חוקי אקסטרים, ביילי נכשלה בניסיונה להשיג את התואר בחזרה בקרב מקל במבוק. ביולי 2017, ביילי שוב הפכה לטוענת לכתר מול בליס באירוע סאמרסלאם, אך ביילי סבלה מפריקת כתף אשר הותירה אותה בלי יכולת להתחרות. ביילי חזרה מפציעתה ב-18 בספטמבר בפרק של התוכנית *Raw* על מנת לעזור לסשה בנקס לנצח את בליס וג'קס. שישה ימים לאחר קיום האירוע ללא רחמים, היא הפסידה בקרב על האליפות נגד בליס, בנקס, ג'קס ואמה.

### החיבור עם בנקס (2017–2019)

באירוע סדרת ההישרדות, שנערך ב-19 בנובמבר 2017, ביילי הייתה שוב חלק מקבוצת Raw, בקרב ההדחות המסורתי 5 נגד 5, ובו היא הודחה על ידי טמינה. בשלהי אותה השנה, ביילי, יחדיו עם סשה בנקס ומיקי ג'יימס, התחילו יריבות עם קבוצת אבסולושן (פייג', סוניה דוויל ומנדי רוז) מה שהוביל לקרבות שונים של יחידים וקבוצות, שניצחו ברובם קבוצת אבסולושן. ב-28 בינואר 2018 במסגרת אירוע הרויאל ראמבל, ביילי נכנסה כמספר ה-29 והלפני האחרון בקרב הרויאל ראמבל המסורתי, אך הודחה במהרה על ידי חברתה הטובה, סשה בנקס. כמה שבועות לאחר מכן, באירוע תא ההדחות, ביילי לקחה חלק בקרב תא ההדחות הראשון של הנשים, אך הודחה על ידי אלכסה בליס, לאחר שבנקס דחפה אותה מדלת ההדחות.

במופע המקדים לאירוע רסלמניה 34, ביילי השתתפה בקרב מרובה משתתפות ובו היא נקמה בבנקס והדיחה אותה. ביילי הייתה האחרונה שהודחה, כשהמנצחת באותו הקרב הייתה נעמי. ב-26 במרץ בפרק של Raw, לאחר שבועות של איבה, כולל את זה שביילי בגדה בבנקס במהלך הקרבות שלהן, ביילי ובנקס רבו מאחורי הקלעים והיו צריכים להפריד כוחות. ביילי ובנקס התמודדו אחת נגד השנייה באמצע חודש אפריל, אך הקרב הסתיים ללא הכרעה לאחר שקבוצת ה-Riott Squad (רובי ריוט, ליב מורגן ושרה לוגאן) תקפו אותן. באמצע שנת 2018, ביילי ובנקס המשיכו לתקוף אחת את השנייה, ולכן נאמר להן להיפגש עם יועצים כדי לשמור על החברות שלהן. בחודש יולי, השתיים התאחדו ונהפכו לצמד אשר הוכר יותר בשם **Boss "N" Hug Connection** ב-28 באוקטובר, ביילי לקחה חלק באירוע השלם וצפה הראשון אשר יועד רק לנשים, אבולושן, ובו היא התחרתה עם נטליה וסשה בנקס בניצחון על ליב מורגן, רובי ריוט ושרה לוגאן. באירוע סדרת ההישרדות, ביילי הייתה חלק מקבוצת Raw, כשבקרב זה היא הודחה כתוצאה מספירת חוץ לאחר קטטה עם סוניה דוויל מחוץ לזירה. באירוע הרויאל ראמבל, שנערך ב-27 בינואר 2019, ביילי התחרתה בקרב הרויאל ראמבל, שבו היא נכנסה כמספר ה-27, אך הודחה על ידי שארלוט פלייר וניה ג'קס.

ב-17 בפברואר באירוע תא ההדחות, ביילי ובנקס ניצחו בקרב תא ההדחות להכתרת הזוכות הראשונות באליפות זוגות הנשים של ה-WWE; בקרב זה, הן הדיחו אחרונות את סוניה דוויל ומנדי רוז. באירוע פאסטליין, ביילי ובנקס ניצחו את ניה ג'קס וטמינה וכתוצאה מכך שמרו על חגורות האליפות. ברסלמניה 35, שנערך ב-7 באפריל, ביילי ובנקס הפסידו את התואר ל-The IIconics (פייטון רויס ובילי קיי) בקרב אשר כלל בנוסף את נטליה ובת' פינקס וטמינה וניה ג'קס, הפסד שקטע תקופת כהונה של 46 ימים כאלופות. ב-15 באפריל, ארגון ה-WWE הפיץ סרטון, שבו סשה בנקס לא עונה לשיחות של ביילי.

### אלופת הנשים של סמאקדאון (2019–2020)

ב-19 באפריל, ביילי הועברה למותג סמאקדאון כחלק מהדראפט, מעבר שלמעשה פירק את הצוות שלה עם סשה בנקס, בעוד שבנקס, נשארה במותג Raw. באירוע The Shield's Final Chapter, שנערך ב-21 באפריל, ביילי צוותה לאמבר מון, כשביחד הן גברו על שרה לוגאן ורובי ריוט. ב-19 במאי באירוע כסף בבנק, ביילי ניצחה בקרב הכסף בבנק, מה שנתן לה את האפשרות להתמודד על כל חגורת אליפות בכל זמן ומקום שתרצה לשנה הקרובה. כבר באותו הלילה, ביילי פדתה את החוזה על שארלוט פלייר, לאחר שהאחרונה הגנה על תוארה בהצלחה מול בקי לינץ', ובכך היא זכתה באליפות הנשים של סמאקדאון בפעם הראשונה בקריירה שלה. ניצחון הזה גרם לה להיות המתאבקת הראשונה בארגון אשר זכתה בארבע אליפויות שונות. בחודשים יוני ויולי, ביילי פתחה ביריבות עם אלכסה בליס וניקי קרוס, כאשר היא גברה על בליס באירוע סטומפינג גראונדס, ועל קרוס ובליס בקרב האנדיקאפ 2 נגד 1 באירוע חוקי אקסטרים. באירוע סאמרסלאם, שנערך ב-11 באוגוסט, ביילי שמרה על התואר שלה לאחר שניצחה את אמבר מון.

ב-2 בספטמבר בפרק של התוכנית *Raw*, ביילי הפכה לדמות הרעה בפעם הראשונה בקריירה שלה לאחר שעזרה לסשה בנקס לתקוף את בקי לינץ' בעזרת כיסא. בלילה שאחרי, ביילי הפסיקה לתקוף את לינץ', מה שהסביר שביילי תקפה את לינץ' רק בגלל החברות שלה עם בנקס. ביילי שמרה על התואר שלה נגד שארלוט פלייר באירוע התנגשות של אלופים, אך הפסידה אותו באירוע הבא - גיהנום בכלוב לאותה לפלייר, כך שתקופתה כהונתה נמשכה כ-140 ימים. ב-11 באוקטובר בפרק של התוכנית *סמאקדאון*, ביילי חשפה מראה חדש, והרסה את הדבר המאפיין אותה שנקרא הגופות של ביילי (הידוע בשם "איש מרקד") בפתיח שלה, ואחר כך ניצחה את פלייר בקרב על האליפות, היא חשפה שיר חדש, מה שמאוד העציב את המעריצים. ביילי נשארה בסמאקדאון ונשארה מיודדת עם סשה בנקס. ב-1 בנובמבר בפרק של התוכנית *סמאקדאון*, ביילי הגנה בהצלחה על התואר שלה נגד ניקי קרוס, אחרי התערבות של בנקס. אחרי הקרב, שיינה בייזלר תקפה את קרוס, ביילי ובנקס. היריבות בין ביילי לבייזלר נמשכה מספר שבועות.

באירוע סדרת ההישרדות ביילי התמודדה בקרב אלופה נגד אלופה נגד אלופה מול בקי לינץ' (אלופת הנשים של Raw) ושיינה בייזלר (אלופת הנשים של NXT), בקרב שבו בייזלר יצאה עם ידה על העליונה לאחר שביילי נכנעה. ב-29 בנובמבר בפרק של התוכנית *סמאקדאון*, ביילי התחילה לפתח יריבות עם לייסי אוואנס, לאחר שביילי ובנקס העליבו את הנשים שהיו בקבוצת סמאקדאון באותו אירוע. לאחר מכן, אוואנס תקפה את בנקס. באירוע רויאל ראמבל, שנערך ב-26 בינואר, ביילי הגנה בהצלחה על התואר שלה נגד אוואנס. בפרק העוקב של התוכנית *סמאקדאון*, ביילי אמרה שהיא ניצחה את כל הנשים שיש ברוסטר. לאחר מכן, נעמי נכנסה, ואמרה שאותה היא אף פעם לא ניצחה, מה שהוביל ליריבות בין השתיים. ב-14 בפברואר, ביילי ניצחה את כרמלה בקרב על התואר. באירוע סופר שואודאון, ביילי ניצחה את נעמי בקרב על התואר. ב-6 במרץ, ביילי עקפה את תקופת הכהונה הארוכה ביותר שהיה שייך לשארלוט פלייר (147 ימים), צעד שהכתיר אותה לאלופת הנשים של סמאקדאון בעלת תקופת הכהונה הארוכה ביותר. ב-20 במרץ בפרק של התוכנית *סמאקדאון*, ביילי ובנקס הגיעו לזירה ואמרו שהן מתכוונות לדלג על רסלמניה 36, אך נקטעו לאחר שפייג' הודיעה שביילי תתמודד באירוע זה בקרב נגד סשה בנקס, לייסי אוואנס, טמינה ונעמי. באירוע זה, ביילי שמרה על התואר שלה לאחר שהצמידה את אוואנס. באירוע כסף בבנק, ביילי שמרה על התואר שלה לאחר שניצחה את טמינה בשל עזרה של בנקס.

ב-5 ביוני בפרק של התוכנית *סמאקדאון*, בנקס וביילי ניצחו את אלכסה בליס וניקי קרוס על מנת לזכות באליפות זוגות הנשים של ה-WWE בפעם השנייה, זכייה אשר הפכה את ביילי לאלופה כפולה, כאשר היא החזיקה גם באליפות הנשים של סמאקדאון וגם באליפות זוגות הנשים של ה-WWE. באירוע באקלאש, בנקס וביילי הגנו בהצלחה על התואר שלהן במסגרת קרב משולש נגד אלכסה בליס וניקי קרוס וביילי קיי ופייטון רויס. לאחר מכן, ביילי הגנה על התואר שלה פעמיים: תחילה, באירוע חוקי אקסטרים, ואז ב-31 ביולי בפרק של התוכנית *סמאקדאון*, נגד ניקי קרוס. בנוסף, ביילי הגנה על התואר שלה באירוע הסאמרסלאם נגד אסקה. באירוע פייבאק, בנקס וביילי הפסידו את חגורות האליפות לשיינה בייזלר וניה ג'קס. ב-4 בספטמבר בפרק של התוכנית *סמאקדאון*, בנקס וביילי הפסידו לג'קס ובייזלר שוב, ולאחר מכן, ביילי תקפה את בנקס בזירה, מה שגרם לסוף החברות ביניהן. באירוע התנגשות של אלופים, ביילי הגנה בהצלחה על תוארה נגד אסקה, כשלאחר הקרב, בנקס תקפה את ביילי. ב-9 באוקטובר בפרק של התוכנית *סמאקדאון*, ביילי ניצחה את בנקס כתוצאה מפסילה, כשביילי הגיעה כבר ל-365 ימים שהיא אלופת הנשים של סמאקדאון. ב-11 באוקטובר באירוע גיהנום בכלוב, ביילי הפסידה לבנקס כתוצאה מהכנעה, הפסד שסיים את תקופת כהונתה כאלופה לאחר 380 ימים. ב-30 באוקטובר בפרק של התוכנית *סמאקדאון*, ביילי איתגרה את בנקס לקרב חוזר בשבוע הבא, אתגר שאליו בנקס נענתה בחיוב. בשבוע לאחר מכן ביילי נכשלה שוב במסע השבת התואר אליה.

### מודל לחיקוי (2020–2021)

באירוע סדרת ההישרדות, ביילי שימשה כקפטנית של קבוצת סמאקדאון בקרב ההדחות המסורתי בין המותגים, שבו היא הודחה על ידי פייטון רויס. לאחר מכן, ביילי פתחה ביריבות עם ביאנקה בלאייר לאחר שביילי ניצחה אותה ב-18 בדצמבר, בפרק של התוכנית *סמאקדאון*. לעומת זאת, ביילי הפסידה לאותה בלאייר שישה שבועות לאחר מכן, ב-29 בינואר בפרק של התוכנית *סמאקדאון*. באירוע רויאל ראמבל, שנערך ב-31 בינואר, ביילי נכנסה לקרב הרויאל ראמבל המסורתי כמספר הראשון, אך הודחה על ידיי ביאנקה בלאייר. לאחר שכשלה לזכות בקרב הרויאל ראמבל, ביילי ניצחה את ליב מורגן ב-5 בפברואר ואת רובי ריוט ב-12 בפברואר בפרקים של התוכנית *סמאקדאון*. בלילה השני של רסלמניה 37, ביילי דיברה בחוסר כבוד למנחי האירוע, האלק הוגאן וטייטוס אוניל, עד שהתאומות בלה (ברי בלה וניקי בלה) הכו אותה. בחודשים הבאים ביילי המשיכה להתחרות נגד אלופת הנשים של סמאקדאון, ביאנקה בלאייר, באירועי השלם וצפה רסלמניה באקלאש וגיהנום בכלוב, בהם היא לא הצליחה לזכות בחגורת אליפות זו. ביילי הייתה אמורה להתמודד מול ביאנקה בלאייר על התואר של האחרונה באירוע כסף בבנק, אך ב-8 ביולי, הארגון הודיע שביילי סבלה מפציעה ברצועה הצולבת הקדמית לאחר שהתאמנה באורלנדו, פציעה אשר השביתה אותה לתקופה של תשעה חודשים.

### הפסקה ו-Damage CTRL (2021–היום)

ב-30 ביולי 2020 באירוע סאמרסלאם, ביילי חזרה לאחר שנה שלא התאבקה, כשכרתה ברית עם איאו סקיי (ידועה בעבר כאיאו שיראי) ודקוטה קאי בעודן מתעמתות עם ביאנקה בלאייר, לאחר שהגנה על חגורת האליפות שלה נגד בקי לינץ', כאשר ביילי חידשה את היריבות שלהן וחזרה למותג Raw. ב-8 באוגוסט בפרק של התוכנית *Raw*, סקיי, קאי וביילי איתגרו את בלאייר, אלכסה בליס ואסקה לקרב באירוע Clash at the Castle, כשאתגר זה נענה בחיוב. באירוע זה, שהתקיים ב-3 בספטמבר, ביילי, קאי וסקיי, שהוכרו יחדיו תחת השם Damage CTRL, ניצחו את בלאייר, בליס ואסקה. ב-6 בספטמבר בפרק של התוכנית *Raw*, ביילי איתגרה את בלאייר לקרב סולמות על אליפות הנשים של Raw באירוע חוקי אקסטרים, ובלאייר הסכימה. באירוע זה, שהתקיים ב-8 באוקטובר, ביילי לא הצליחה לזכות באליפות. באירוע היהלום שבכתר, שנערך ב-5 בנובמבר, ביילי לא הצליחה לזכות באליפות שוב פעם בקרב האישה שעומדת אחרונה.

חיים אישיים
-----------

מרטינז מאורסת למתאבק בשם ארון סולו. מרטינז ציינה שחלק מהמתאבקים והמתאבקות שהשפיעו עליה היו רנדי סאבאג', הרוק, ג'ף ומאט הארדי, אדי גררו, ברט הארט, טריפל H, ליטה, ויקטוריה ואייבורי.

אליפויות והישגים
----------------

* **הישגים במגזין רולינג סטון**
	+ קרב השנה של NXT‏ (2015)  - נגד סשה בנקס באירוע NXT TakeOver: Brooklyn‏
	+ פיוד השנה על התואר של NXT‏ (2015) -  - נגד סשה בנקס על אליפות הנשים של NXT‏
* **הישגים במגזין ההיאבקות Pro Wrestling Illustrated - PWI**
	+ PWI דירג אותה במקום ה-5 מתוך 50 המתאבקות הטובות ביותר לשנת 2016 ולשנת 2017
	+ קרב השנה של שנת 2015 נגד סשה בנקס באירוע NXT TakeOver: Respect‏
	+ המתאבקת הכי מעוררת השראה לשנת 2015 ו-2016
* **הישגים במגזין הספורט Sports Illustrated**
	+ דורגה במקום ה-6 מתוך 10 המתאבקות הטובות ביותר של השנה (2020)
* **הישגים בארגון ההיאבקות World Wrestling Entertainment - WWE**
	+ אליפות הנשים של Raw (פעמיים, **נוכחית**)
	+ אליפות הנשים של סמאקדאון (פעמיים)
	+ אליפות זוגות הנשים של ה-WWE (פעמיים)  - ביחד עם סשה בנקס
	+ מחזיקת מזוודת "כסף בבנק" (2019)
	+ אליפות הנשים של NXT (פעם אחת)
	+ אלופת הטריפל קראון הראשונה
	+ אלופת הגראנד סלאם הראשונה
	+ פרסי סוף השנה של NXT (פעמיים)
		- מתאבקת השנה (2015)
		- קרב השנה (2015) - נגד סשה בנקס באירוע NXT TakeOver: Brooklyn‏
	+ פרס הסלאמי (פעמיים)
		- סופרסטאר השנה ברשתות החברתיות (2020)
		- בגידת השנה (2020)  - התקיפה על סשה בנקס בתוכנית *סמאקדאון* (4 בספטמבר)
* **הישגים במגזין ההיאבקות Wrestling Observer Newsletter - WON**
	+ מתאבקת השנה (2020)
	+ המתאבקת המשתפרת של השנה (2015)
	+ הפיוד הגרוע של השנה (2018) - נגד סשה בנקס

קישורים חיצוניים
----------------

ויקישיתוף מדיה וקבצים בנושא **ביילי** בוויקישיתוף
* ביילי, ברשת החברתית פייסבוק
* ביילי, ברשת החברתית אקס (טוויטר)
* ביילי, ברשת החברתית אינסטגרם
* ביילי, באתר WWE.com להיאבקות מקצועית
* ביילי, באתר Online World of Wrestling

הערות שוליים
------------

1. ↑  ביילי מנצחת והופכת בפעם הראשונה לאלופת הנשים של Raw
2. ↑  Questions still linger following Bayley's Raw Women's Title defense at WWE Fastlane, WWE (באנגלית)
3. ↑  WrestleMania 33 results, WWE (באנגלית)
4. ↑  Alexa Bliss makes history, defeats Bayley to win Raw women's championship at Payback, ESPN.com, ‏2017-05-01 (באנגלית)
5. ↑  Bayley sustains shoulder injury on Raw, WWE (באנגלית)
6. ↑  Which Superstar survived Fatal 5-Way chaos with the Raw Women’s Title?, WWE (באנגלית)
7. ↑  Powell's WWE No Mercy 2017 live review: Brock Lesnar vs. Braun Strowman for the WWE Universal Championship, John Cena vs. Roman Reigns, Dean Ambrose and Seth Rollins vs. Sheamus and Cesaro for the Raw Tag Titles, Pro Wrestling Dot Net, ‏2017-09-24 (באנגלית אמריקאית)
8. ↑  WWE SURVIVOR SERIES REPORT: WHICH BRAND REIGNS SUPREME?, WERE THE BRANDS UNITED?, STATEMENTS ARE MADE, AND MORE | PWInsider.com, www.pwinsider.com
9. ↑  WWE RAW REPORT: INTERCONTINENTAL TITLE MATCH, NEW FACES IN THE WOMEN'S DIVISION, THAT YOUNGSTER KANE CONTINUES HIS PATH OF TERROR, JOE VERSUS BALOR, AND MORE | PWInsider.com, www.pwinsider.com
10. ↑  WWE RAW REPORT: THEY HAVE A NAME, WAS THIS ELIAS' NIGHT?, DANA FOUND A WEAKNESS, FATAL FOUR WAY MATCH, AND MORE | PWInsider.com, www.pwinsider.com
11. ↑  WWE RAW REPORT: WHO IS THE NUMBER ONE CONTENDER? THE SHIELD VERSUS JOE AND THE BAR IN A SERIES OF MATCHES THROUGHOUT THE EVENING, DANA HAS A NEW JOB, DREW HAS A NEW OPPONENT, WHO IS THE NUMBER ONE CONTENDER FOR ENZO'S HEART?, AND MORE | PWInsider.com, www.pwinsider.com
12. ↑  WWE RAW REPORT: A TAG TEAM RETURNS, BROCK'S OPPONENT IS ANNOUNCED, DREW REVEALS HE IS A FAN OF THE GREATEST STAR WARS CHARACTER, AND A BIG ANNOUNCEMENT FOR THE ROYAL RUMBLE | PWInsider.com, pwinsider.com
13. ↑  WWE RAW REPORT: IC TITLE MATCH, TAG TITLE MATCH, CURTIS AND BO SING MIZMAS CAROLS, ANOTHER NAME IN THE ROYAL RUMBLE, AND MORE | PWInsider.com, www.pwinsider.com
14. ↑  WWE RAW REPORT: MATCHES FOR RAW 25, MORE ENTRANTS IN THE RUMBLE, WHICH THREE PERSON GROUP IS BEST?, ALEXANDER VERSUS ENZO, AND MORE- | PWInsider.com, www.pwinsider.com
15. ↑  WWE RAW REPORT: A NEW HIRE, ROLLINS VERSUS BALOR, REIGNS IN A HANDICAP MATCH, NIA VERSUS ASUKA, THE REVIVAL MAKE A STATEMENT, AND MORE | PWInsider.com, pwinsider.com
16. ↑  FULL ROYAL RUMBLE COVERAGE | PWInsider.com, www.pwinsider.com
17. ↑  COMPLETE WWE ELIMINATION CHAMBER PPV COVERAGE INCLUDING RAW TALK COVERAGE | PWInsider.com, www.pwinsider.com
18. ↑  COMPLETE WRESTLEMANIA 34 KICKOFF SHOW COVERAGE | PWInsider.com, www.pwinsider.com
19. ↑  WWE RAW REPORT: ALMOST AN HOUR OF MIZ, ALMOST AN HOUR OF THE WOMEN, AN APOLOGY, AND MORE | PWInsider.com, pwinsider.com
20. ↑  WWE RAW REPORT: CENA CHALLENGES THE UNDERTAKER, ANOTHER BATTLE ROYAL AT WRESTLEMANIA, YOUR TAG TEAM CHALLENGERS IS. .. , BE CAREFUL WHAT YOU SAY. .. THE MICS MIGHT BE ON, AND MORE | PWInsider.com, pwinsider.com
21. ↑  WWE RAW REPORT: DID CENA GET THE ANSWER HE WANTED?, LESNAR AND ROUSEY APPEAR, WHO IS BRAUN'S PARTNER?, AND MORE | PWInsider.com, www.pwinsider.com
22. ↑  WWE RAW REPORT: A LOT OF NEW FACES, A NEW CHAMPION, A TEN MAN TAG MATCH, THE MOST MUST SEE NIGHT HAS CHANGED | PWInsider.com, www.pwinsider.com
23. ↑  WWE RAW REPORT: THE KEVIN AND SAMI SHOW, IC TITLE MATCH, TITUS SHOWS THAT HE CAN LAUGH AT HIMSELF, AND MORE | PWInsider.com, www.pwinsider.com
24. ↑  WWE RAW REPORT | PWInsider.com, www.pwinsider.com
25. ↑  WWE RAW REPORT: TWO MORE MEN AND ONE MORE WOMAN IN THE MITB LADDER MATCH, NIA HAS HER OPPONENT, ROMAN AND JINDER, AND MORE | PWInsider.com, www.pwinsider.com
26. ↑  WWE RAW REPORT: IS THE FRIENDSHIP OVER?, A NEW CHAMPION, WHO IS NEXT FOR LESNAR?, RONDA MAKES A STATEMENT, AND MORE | PWInsider.com, www.pwinsider.com
27. ↑  WWE RAW REPORT: ZIGGLER VERSUS ROLLINS, SOMEONE TURNED. .. BUT WHO?, BOB AND ROMAN TAG AGAIN, AND MORE | PWInsider.com, pwinsider.com
28. ↑  COMPLETE WWE RAW REPORT | PWInsider.com, www.pwinsider.com
29. ↑  WWE RAW REPORT: MORE STIPULATIONS FOR SUNDAY, ROLLINS VERSUS MCINTYRE, MORE COUNSELING FOR BAYLEY AND SASHA.. . BUT WHAT ABOUT SOME OTHER PEOPLE?, AND MORE | PWInsider.com, www.pwinsider.com
30. ↑  WWE RAW REPORT: TWO MATCHES TO DETERMINE WHO GETS THE CHANCE TO FACE BROCK AT SUMMERSLAM, SUSPENSION. .. SUSHPENSION, THE B TEAM CELEBRATION CONTINUES, THE FUTURE OF BAYLEY AND SASHA, AND MORE | PWInsider.com, www.pwinsider.com
31. ↑  WWE RAW REPORT: RONDA'S RAW WRESTLING DEBUT, THE B TEAM HAS NEW MUSIC, AND MORE | PWInsider.com, www.pwinsider.com
32. ↑  WWE RAW REPORT: ROMAN OR BOB?, A HUGE ANNOUNCEMENT FROM STEPHANIE ABOUT THE WOMEN, NEW MATCHES FOR SUMMERSLAM, TAG TITLE MATCH, AND MORE | PWInsider.com, www.pwinsider.com
33. ↑  WWE RAW REPORT: BROCK IS BACK AND DOES BRAUN TAKE ADVANTAGE?, RONDA IS BACK, THE FRIENDSHIP OF BAYLEY AND SASHA, AND MORE | PWInsider.com, www.pwinsider.com
34. ↑  NIKKI BELLA VS. RONDA ROUSEY, LAST WOMAN STANDING, NXT WOMEN'S TITLE & MORE WWE EVOLUTION PPV COVERAGE | PWInsider.com, www.pwinsider.com
35. ↑  Sasha, Bayley & Natalya overpower The Riott Squad, WWE (באנגלית)
36. ↑  WWE ELIMINATION CHAMBER PPV REPORT: TWO CHAMBER MATCHES, SIX TITLE MATCHES, DID BECKY LYNCH DO ANYTHING, AND MORE | PWInsider.com, www.pwinsider.com
37. ↑  Beth Phoenix throws down with Nia Jax & Tamina after WWE Women’s Tag Team Title Match, WWE (באנגלית)
38. ↑  Powell's WWE Fastlane 2019 live review: Becky Lynch vs. Charlotte Flair, Daniel Bryan vs. Kevin Owens for the WWE Championship, The Shield vs. Drew McIntyre, Bobby Lashley, and Baron Corbin, The Usos vs. Shane McMahon and The Miz for the Smackdown Tag Titles, Pro Wrestling Dot Net, ‏2019-03-10 (באנגלית אמריקאית)
39. ↑  Bayley & Banks to be challenged by dangerous forces from past, present and future, WWE (באנגלית)
40. ↑  Paul Davis, WWE Raw: Sasha Banks is not returning Bayley's calls, Wrestling News, ‏2019-04-16 (באנגלית אמריקאית)
41. ↑  WWE Money in the Bank results: Powell’s live review of Seth Rollins vs. AJ Styles for the WWE Universal Championship, Kofi Kingston vs. Kevin Owens for the WWE Championship, Becky Lynch defends the Raw and Smackdown Women’s Titles, two Money in the Bank ladder matches
42. ↑  ביילי תיעדר כתשעה חודשים לאחר שספגה פציעה במהלך אימון

| אלופות הנשים של Raw |
| --- |
| 

|  |
| --- |
| שארלוט/שארלוט פלייר • סשה בנקס • ביילי (נוכחית) • אלכסה בליס • ניה ג'קס • רונדה ראוזי • בקי לינץ' • אסקה • ריאה ריפלי • ניקי A.S.H. • ביאנקה בלאייר • איאו סקיי |

 |

| אלופות הנשים של סמאקדאון |
| --- |
| 

|  |
| --- |
| בקי לינץ' • אלכסה בליס • נעמי • נטליה • שארלוט פלייר • כרמלה • אסקה • ביילי • סשה בנקס • ביאנקה בלאייר • רונדה ראוזי • ליב מורגן • ריאה ריפלי |

 |

| אלופות זוגות הנשים של ה-WWE |
| --- |
| 

|  |
| --- |
| The Boss 'N' Hug Connection (ביילי וסשה בנקס) • The IIconics (בילי קיי ופייטון רויס) • אלכסה בליס וניקי קרוס • הקבוקי ווריורס (אסקה וקיירי סיין) (נוכחיות) • ניה ג'קס ושיינה בייזלר • אסקה ושארלוט פלייר • נטליה וטמינה • ניקי A.S.H. וריאה ריפלי • כרמלה והמלכה זלינה • סשה בנקס ונעמי • אלייה וראקל רודריגז • Damage CTRL (דקוטה קאי ואיאו סקיי) • אלכסה בליס ואסקה • בקי לינץ' וליטה • ליב מורגן וראקל רודריגז • רונדה ראוזי ושיינה בייזלר • צ'לסי גרין וסוניה דוויל/פייפר ניבן • קיידן קרטר וקטאנה צ'ייס |

 |

| אלופות הנשים של NXT |
| --- |
| 

|  |
| --- |
| פייג' • שארלוט/שארלוט פלייר • סשה בנקס • ביילי • אסקה • אמבר מון • שיינה בייזלר • קיירי סיין • ריאה ריפלי • איאו שיראי • ראקל גונזלס • מנדי רוז • רוקסן פרז (נוכחית) • אינדי הארטוול • טיפאני סטרטון • בקי לינץ' • ליירה ואלקיריה |

 |

| זוכי קרב הרויאל ראמבל |
| --- |
| זוכי קרב הגברים | ג'ים דאגן (1988) • ביג ג'ון סטאד (1989) • האלק הוגאן (1990 ו-1991) • ריק פלייר (1992) • יוקוזונה (1993) • ברט הארט ולקס לוגר (1994) • שון מייקלס (1995 ו-1996) • סטון קולד סטיב אוסטין (1997, 1998 ו-2001) • וינס מקמהן (1999) • הרוק (2000) • טריפל H ‏ (2002 ו-2016) • ברוק לסנר (2003 ו-2022) • כריס בנואה (2004) • בטיסטה (2005 ו-2014) • ריי מיסטריו (2006) • אנדרטייקר (2007) • ג'ון סינה (2008 ו-2013) • רנדי אורטון (2009 ו-2017) • אדג' (2010 ו-2021) • אלברטו דל ריו (2011) • שיימוס (2012) • רומן ריינס (2015) • שינסקה נקאמורה (2018) • סת' רולינס (2019) • דרו מקינטייר (2020) • קודי רודס (2023 ו-2024) |
| זוכות קרב הנשים | אסקה (2018) • בקי לינץ' (2019) • שארלוט פלייר (2020) • ביאנקה בלאייר (2021) • רונדה ראוזי (2022) • ריאה ריפלי (2023) • ביילי (2024) |
| זוכי קרב הרויאלראמבל הגדול ביותר | ברון סטרומן (2018) |

| זוכי קרב כסף בבנק |
| --- |
| גברים | אדג' (2005) • רוב ואן דאם (2006) • מר קנדי (2007) • CM פאנ' (2008 ו-2009) • ג'ק סוואגר (2010) • קיין (2010, סמאקדאון) • המיז (2010, Raw) • אלברטו דל ריו (2011, Raw) • דניאל בריאן (2011, סמאקדאון) • ג'ון סינה (2012, Raw) • דולף זיגלר (2012, סמאקדאון) • רנדי אורטון (2013, Raw) • דמיאן סנדאו (2013, סמאקדאון) • סת' רולינס (2014) • שיימוס (2015) • דין אמברוז (2016) • ברון קורבין (2017) • ברון סטרומן (2018) • ברוק לסנר (2019) • אוטיס (2020) • ביג אי (2021) • ת'יאורי (2022) • דמיאן פריסט (2023) |
| נשים | כרמלה (2017) • אלכסה בליס (2018) • ביילי (2019) • אסקה (2020) • ניקי A.S.H.‏ (2021) • ליב מורגן (2022) • איאו סקיי (2023) |

| אלופי גראנד סלאם וטריפל קראון |
| --- |
| אלופי גראנד סלאם | 

|  |  |
| --- | --- |
| FCW | סת' רולינס • ריצ'י סטימבוט |
| Impact | AJ סטיילס • אביס • סמואה ג'ו • אריק יאנג • אוסטין אריס |
| ROH | כריסטופר דניאלס • מאט טייבן • ג'יי לית'ל |
| NJPW | ג'יי וייט • הירושי טנהאשי |
| WWE | 

|  |  |
| --- | --- |
| גברים | שון מייקלס • טריפל H • קיין • כריס ג'ריקו • קורט אנגל • אדי גררו • אדג' • רוב ואן דאם • בוקר טי • ג'ף הארדי • ג'ון "בראדשו" לייפילד • כריסטיאן • ביג שואו • המיז • דניאל בריאן • דין אמברוז • רומן ריינס • רנדי אורטון • סת' רולינס • קופי קינגסטון • ריי מיסטריו • AJ סטיילס • קווין אואנס • פין באלור |
| נשים | ביילי • אסקה • סשה בנקס • שארלוט פלייר • ריאה ריפלי • בקי לינץ' |

 |

 |
| אלופי טריפל קראון | 

|  |  |
| --- | --- |
| AEW | קני אומגה |
| CZW | ג'סטיס פיין • רוקוס • דרייק יאנגר • דרו גולאק • סוציו • BLK ג'יז |
| ECW | מייקי ויפוורק • סאבו • טאז |
| Impact | 

|  |  |
| --- | --- |
| גברים | AJ סטיילס • קורט אנגל • סמואה ג'ו • אביס • אוסטין אריס • כריס סייבן • אריק יאנג • אדי אדוארדס • ג'וש אלכסנדר • אלכס שלי |
| נשים | ג'ורדיין גרייס |

 |
| LU | פיניקס • ג'וני מונדו |
| MCW | ג'ונה רוק • אדם ברוקס |
| NJPW | טטסויה נאיטו • איוול • קוטה איבושי • הירושי טנהאשי • ג'יי וייט |
| OVW | ברנט אלברייט • סי. אם. פאנק • איידול סטיבנס • קודי ראנלס • מייק מונדו • רוב טרי • קליף קומפטון • ג'אמין אוליוונסיה • פלאש פלנגן • מוחמד עלי ואז • אלייז'ה בורק • אמון • טוני גאן • ג'יי בראדלי |
| RevPro | מרטי סקורל • מייקל אוקו • ויל אוספריי |
| ROH | אדי אדוארדס • רודריק סטרונג • ג'יי לית'ל • כריסטופר דניאלס • מאט טייבן • ג'ונתן גרשהאם • סמואה ג'ו • אדם קול |
| WCW | ריק פלייר • לקס לוגר • סטינג • דיאמונד דאלאס פייג' • גולדברג • ברט הארט • כריס בנואה • סקוט סטיינר • בוקר טי |
| WWE | 

|  |  |
| --- | --- |
| גברים | פדרו מוראלס • ברט הארט • דיזל • שון מייקלס • סטון קולד סטיב אוסטין • הרוק • טריפל H • קיין • כריס ג'ריקו • קורט אנגל • אדי גררו • כריס בנואה • ריק פלייר • אדג' • רוב ואן דאם • בוקר טי • רנדי אורטון • ג'ף הארדי • סי. אם. פאנק • ג'ון "בראדשו" לייפילד • ריי מיסטריו • דולף זיגלר • כריסטיאן • ביג שואו • המיז • דניאל בריאן • דין אמברוז • רומן ריינס • סת' רולינס • קופי קינגסטון • דרו מקינטייר • AJ סטיילס • ביג אי • קודי רודס |
| נשים | ביילי • אלכסה בליס • אסקה • סשה בנקס • שארלוט פלייר • בקי לינץ' • ריאה ריפלי • רונדה ראוזי |
| זוגות | הריבייבל (סקוט דוסון ודאש ויילדר) • הסטריט פרופיטס (אנג'לו דוקינס ומונטז פורד) • הניו דיי (קופי קינגסטון ואקסבייר וודס) |
| NXT | ג'וני גרגאנו • אדם קול |
| NXT UK | טיילר בייט |

 |

 |